CELEX: 32021D0395
Language: sk
Date: 2021-03-04 00:00:00
Title: Vykonávacie rozhodnutie Komisie (EÚ) 2021/395 zo 4. marca 2021, ktorým sa mení vykonávacie rozhodnutie (EÚ) 2020/668, pokiaľ ide o harmonizované normy týkajúce sa elektrostatických vlastností ochranných odevov, ochranných odevov pre hasičov a motocyklistov, ochranných odevov na použitie pri snowboardingu a na nosenie pracovníkmi pracujúcimi s kvapalnými pesticídmi a pre pracovníkov vykonávajúcich následné činnosti, vybavenia so zvýšenou viditeľnosťou pre stredne rizikové situácie, horolezeckého vybavenia a ochranných odevov na ochranu pred tepelným ohrozením elektrickým oblúkom

5.3.2021   
               
               
                  SK
               
               
                  Úradný vestník Európskej únie
               
               
                  L 77/35
               
            
         VYKONÁVACIE ROZHODNUTIE KOMISIE (EÚ) 2021/395
         zo 4. marca 2021,
         ktorým sa mení vykonávacie rozhodnutie (EÚ) 2020/668, pokiaľ ide o harmonizované normy týkajúce sa elektrostatických vlastností ochranných odevov, ochranných odevov pre hasičov a motocyklistov, ochranných odevov na použitie pri snowboardingu a na nosenie pracovníkmi pracujúcimi s kvapalnými pesticídmi a pre pracovníkov vykonávajúcich následné činnosti, vybavenia so zvýšenou viditeľnosťou pre stredne rizikové situácie, horolezeckého vybavenia a ochranných odevov na ochranu pred tepelným ohrozením elektrickým oblúkom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 14 nariadenia Európskeho parlamentu a Rady (EÚ) 2016/425 (2) osobné ochranné prostriedky, ktoré sú v zhode s harmonizovanými normami alebo ich časťami, na ktoré boli odkazy uverejnené v Úradnom vestníku Európskej únie, sa považujú za výrobky, ktoré sú v zhode so základnými požiadavkami na bezpečnosť a ochranu zdravia stanovenými v prílohe II k uvedenému nariadeniu, na ktoré sa tieto normy alebo ich časti vzťahujú.
                  
               
                     (2)
                  
                  
                     Komisia listom M/031 s názvom „Normalizačný mandát pre CEN/CENELEC týkajúci sa noriem pre osobné ochranné prostriedky“ požiadala Európsky výbor pre normalizáciu (CEN) a Európsky výbor pre normalizáciu v elektrotechnike (CENELEC) o vypracovanie harmonizovaných noriem na podporu smernice Rady 89/686/EHS (3).
                  
               
                     (3)
                  
                  
                     Výbor CEN na základe žiadosti o normalizáciu M/031 vypracoval niekoľko nových noriem a zrevidoval niekoľko existujúcich harmonizovaných noriem.
                  
               
                     (4)
                  
                  
                     Platnosť žiadosti o normalizáciu M/031 uplynula 19. novembra 2020 a bola nahradená novou žiadosťou o normalizáciu, ako sa uvádza vo vykonávacom rozhodnutí Komisie C(2020) 7924 (4).
                  
               
                     (5)
                  
                  
                     Keďže nariadením (EÚ) 2016/425 sa prevzali základné požiadavky na bezpečnosť a ochranu zdravia stanovené v smernici 89/686/EHS, ktoré sa vzťahujú na osobné ochranné prostriedky, na návrh harmonizovaných noriem vypracovaných na základe žiadosti o normalizáciu M/031 sa vzťahuje žiadosť o normalizáciu stanovená vo vykonávacom rozhodnutí C(2020) 7924. Odkazy na tieto normy by sa preto mali uverejniť v Úradnom vestníku Európskej únie. Výnimočne sa preto môže akceptovať, že takéto normy vypracované a uverejnené výbormi CEN a CENELEC počas prechodného obdobia medzi žiadosťou o normalizáciu M/031 a žiadosťou o normalizáciu stanovenou vo vykonávacom rozhodnutí C(2020) 7924 neobsahujú výslovný odkaz na žiadosť o normalizáciu stanovenú vo vykonávacom rozhodnutí C(2020) 7924.
                  
               
                     (6)
                  
                  
                     Na základe žiadosti o normalizáciu M/031 a žiadosti o normalizáciu stanovenej vo vykonávacom rozhodnutí C(2020) 7924 výbory CEN a CENELEC vypracovali tieto harmonizované normy: EN 17109:2020 o individuálnych bezpečnostných systémoch pre lanové parky, EN ISO 20320:2020 o chráničoch zápästia na použitie pri snowboardingu, zmena EN ISO 27065:2017/A1:2019 harmonizovanej normy EN ISO 27065:2017 o funkčných požiadavkách na ochranné odevy pre pracovníkov pracujúcich s kvapalnými pesticídmi, ako aj pre pracovníkov vykonávajúcich následné činnosti a EN 61482-2:2020 o ochranných odevoch na ochranu pred tepelným ohrozením elektrickým oblúkom na podporu nariadenia (EÚ) 2016/425.
                  
               
                     (7)
                  
                  
                     Výbor CEN na základe žiadosti o normalizáciu M/031 a žiadosti o normalizáciu stanovenej vo vykonávacom rozhodnutí C(2020) 7924 zrevidoval harmonizovanú normu EN 469:2005 zmenenú normou EN 469:2005/A1:2006 a opravenú normami EN 469:2005/AC:2006 a EN 1149-5:2008, odkazy na ktoré sú uverejnené v sérii C Úradného vestníka Európskej únie (5). Výsledkom tejto revízie bolo prijatie harmonizovanej normy EN 469:2020 o požiadavkách na vlastnosti ochranného odevu pre činnosti hasičov a normy EN 1149-5:2018 o elektrostatických vlastnostiach ochranných odevov.
                  
               
                     (8)
                  
                  
                     Výbor CEN na základe žiadosti o normalizáciu M/031 a žiadosti o normalizáciu stanovenej vo vykonávacom rozhodnutí C(2020) 7924 zrevidoval harmonizované normy EN 13595-1:2002 a EN 13595-3:2002, odkazy na ktoré sú uverejnené v sérii C Úradného vestníka Európskej únie (6). Výsledkom tejto revízie bolo prijatie harmonizovanej normy EN 17092-2:2020 o ochranných odevoch pre vodičov motocyklov s vysokou ochranou, EN 17092-3:2020 o ochranných odevoch pre vodičov motocyklov so strednou ochranou, EN 17092-4:2020 o ochranných odevoch pre vodičov motocyklov s nízkou ochranou, EN 17092-5:2020 o ochranných odevoch pre vodičov motocyklov s nízkou ochranou proti oderu a EN 17092-6:2020 o ochranných odevoch pre vodičov motocyklov s chráničmi proti nárazu.
                  
               
                     (9)
                  
                  
                     Výbor CEN na základe žiadosti o normalizáciu M/031 a žiadosti o normalizáciu stanovenej vo vykonávacom rozhodnutí C(2020) 7924 zrevidoval harmonizované normy EN 1150:1999 a EN 13356:2001, odkazy na ktoré sú uverejnené v sérii C Úradného vestníka Európskej únie (7). Výsledkom bolo prijatie harmonizovanej normy EN 17353:2020 o vybavení so zvýšenou viditeľnosťou pre stredne rizikové situácie.
                  
               
                     (10)
                  
                  
                     Komisia spolu s výbormi CEN a CENELEC posúdila, či normy vypracované a zrevidované výbormi CEN a CENELEC, sú v súlade so žiadosťou o normalizáciu stanovenou vo vykonávacom rozhodnutí C(2020) 7924.
                  
               
                     (11)
                  
                  
                     Harmonizované normy EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 a EN 61482-2:2020 a zmena EN ISO 27065:2017/A1:2019 normy EN ISO 27065:2017 spĺňajú požiadavky, ktoré majú uspokojiť a ktoré sú uvedené v nariadení (EÚ) 2016/425. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (12)
                  
                  
                     Je preto potrebné vypustiť odkazy na harmonizovanú normu EN 469:2005 zmenenú normou EN 469:2005/A1:2006 a opravenú normou EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 a EN ISO 27065:2017 zo série C Úradného vestníka Európskej únie, keďže tieto normy boli revidované.
                  
               
                     (13)
                  
                  
                     V prílohe I k vykonávaciemu rozhodnutiu Komisie (EÚ) 2020/668 (8) sa uvádzajú odkazy na harmonizované normy vypracované na podporu nariadenia (EÚ) 2016/425, zatiaľ čo v prílohe II k vykonávaciemu rozhodnutiu (EÚ) 2020/668 sa uvádzajú odkazy na harmonizované normy vypracované na podporu nariadenia (EÚ) 2016/425, ktoré sú vypustené z Úradného vestníka Európskej únie od dátumov stanovených v uvedenej prílohe.
                  
               
                     (14)
                  
                  
                     Vykonávacie rozhodnutie (EÚ) 2020/668 by sa preto malo zodpovedajúcim spôsobom zmeniť.
                  
               
                     (15)
                  
                  
                     S cieľom poskytnúť výrobcom dostatočný čas, aby sa pripravili na uplatňovanie revidovaných a zmenených noriem, je potrebné odložiť vypustenie jednotlivých odkazov na normy uvedené v prílohe II.
                  
               
                     (16)
                  
                  
                     Súlad s harmonizovanou normou zakladá predpoklad zhody so zodpovedajúcimi základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha I k vykonávaciemu rozhodnutiu (EÚ) 2020/668 sa mení v súlade s prílohou I k tomuto rozhodnutiu.
         
         
            Článok 2
            Príloha II k vykonávaciemu rozhodnutiu (EÚ) 2020/668 sa mení v súlade s prílohou II k tomuto rozhodnutiu.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 4. marca 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Nariadenie Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31.3.2016, s. 51).
         
            (3)  Smernica Rady 89/686/EHS z 21. decembra 1989 o aproximácii právnych predpisov členských štátov, týkajúcich sa osobných ochranných prostriedkov (Ú. v. ES L 399, 30.12.1989, s. 18).
         
            (4)  Vykonávacie rozhodnutie Komisie C(2020) 7924 z 19. novembra 2020 o žiadosti o normalizáciu adresovanej Európskemu výboru pre normalizáciu a Európskemu výboru pre normalizáciu v elektrotechnike, pokiaľ ide o osobné ochranné prostriedky, na podporu nariadenia Európskeho parlamentu a Rady (EÚ) 2016/425.
         
            (5)  Ú. v. EÚ C 113, 27.3.2018, s. 41.
         
            (6)  Ú. v. EÚ C 113, 27.3.2018, s. 41.
         
            (7)  Ú. v. EÚ C 113, 27.3.2018, s. 41.
         
            (8)  Vykonávacie rozhodnutie Komisie (EÚ) 2020/668 z 18. mája 2020 o harmonizovaných normách pre osobné ochranné prostriedky vypracovaných na podporu nariadenia Európskeho parlamentu a Rady (EÚ) 2016/425 (Ú. v. EÚ L 156, 19.5.2020, s. 13).
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2020/668 sa dopĺňajú tieto položky:
            
               
                           č.
                        
                        
                           Odkaz na normu
                        
                     
                           „20.
                        
                        
                           EN 1149-5:2018
                           Ochranné odevy. Elektrostatické vlastnosti. Časť 5: Funkčné požiadavky na materiál a požiadavky na konštrukciu
                        
                     
                           21.
                        
                        
                           EN 17092-2:2020
                           Ochranné odevy pre vodičov motocyklov. Časť 2: Ochranné odevy s vysokou ochranou. Požiadavky
                        
                     
                           22.
                        
                        
                           EN 17092-3:2020
                           Ochranné odevy pre vodičov motocyklov. Časť 3: Ochranné odevy so strednou ochranou. Požiadavky
                        
                     
                           23.
                        
                        
                           EN 17092-4:2020
                           Ochranné odevy pre vodičov motocyklov. Časť 4: Ochranné odevy s nízkou ochranou. Požiadavky
                        
                     
                           24.
                        
                        
                           EN 17092-5:2020
                           Ochranné odevy pre vodičov motocyklov. Časť 5: Ochranné odevy s nízkou ochranou proti oderu. Požiadavky
                        
                     
                           25.
                        
                        
                           EN 17092-6:2020
                           Ochranné odevy pre vodičov motocyklov. Časť 6: Odevné komplety s chráničmi proti nárazu. Požiadavky
                        
                     
                           26.
                        
                        
                           EN 17109:2020
                           Horolezecké vybavenie. Individuálny bezpečnostný systém pre lanové parky. Bezpečnostné požiadavky a skúšobné metódy
                        
                     
                           27.
                        
                        
                           EN 61482-2:2020
                           Práce pod napätím. Ochranné odevy na ochranu pred tepelným ohrozením elektrickým oblúkom. Časť 2: Požiadavky
                        
                     
                           28.
                        
                        
                           EN ISO 20320:2020
                           Ochranné odevy na snowboarding. Chrániče zápästia. Požiadavky a skúšobné metódy (ISO 20320: 2020)
                        
                     
                           29.
                        
                        
                           EN 17353:2020
                           Ochranné odevy. Ochranné odevy so zvýšenou viditeľnosťou pre stredne rizikové situácie. Skúšobné metódy a požiadavky
                        
                     
                           30.
                        
                        
                           EN 469:2020
                           Ochranný odev pre hasičov. Požiadavky na vlastnosti ochranného odevu pre činnosti hasičov
                        
                     
                           31.
                        
                        
                           EN ISO 27065:2017
                           Ochranné odevy. Funkčné požiadavky na ochranné odevy pre pracovníkov, pracujúcich s kvapalnými pesticídmi ako aj pre pracovníkov vykonávajúcich následné činnosti (ISO 27065:2017)
                           EN ISO 27065:2017/A1:2019“
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2020/668 sa dopĺňajú tieto položky:
            
               
                           Č.
                        
                        
                           Odkaz na normu
                        
                        
                           Dátum vypustenia
                        
                     
                           „15.
                        
                        
                           EN 469:2005
                           Ochranný odev pre hasičov. Požiadavky na vlastnosti ochranného odevu pre činnosti hasičov
                           EN 469:2005/A1:2006
                           EN 469:2005/AC:2006
                        
                        
                           5. septembra 2022
                        
                     
                           16.
                        
                        
                           EN 1149-5:2008
                           Ochranné odevy. Elektrostatické vlastnosti. Časť 5: Funkčné požiadavky na materiál a požiadavky na konštrukciu
                        
                        
                           5. septembra 2022
                        
                     
                           17.
                        
                        
                           EN 13595-1:2002
                           Ochranné odevy pre profesionálnych vodičov motocyklov. Bundy, nohavice, kombinézy alebo viacdielne obleky. Časť 1: Všeobecné požiadavky
                        
                        
                           5. septembra 2022
                        
                     
                           18.
                        
                        
                           EN 13595-3:2002
                           Ochranné odevy pre profesionálnych vodičov motocyklov. Bundy, nohavice, kombinézy alebo viacdielne obleky. Časť 3: Skúšobná metóda na zisťovanie pevnosti pri pretrhnutí
                        
                        
                           5. septembra 2022
                        
                     
                           19.
                        
                        
                           EN 1150:1999
                           Ochranné odevy. Odevy s vysokou viditeľnosťou na neprofesionálne použitie. Skúšobné metódy a požiadavky
                        
                        
                           5. septembra 2022
                        
                     
                           20.
                        
                        
                           EN 13356:2001
                           Výstražné doplnky na neprofesionálne použitie. Skúšobné metódy a požiadavky
                        
                        
                           5. septembra 2022
                        
                     
                           21.
                        
                        
                           EN ISO 27065:2017
                           Ochranné odevy. Funkčné požiadavky na ochranné odevy pre pracovníkov, pracujúcich s kvapalnými pesticídmi ako aj pre pracovníkov vykonávajúcich následné činnosti (ISO 27065:2017)
                        
                        
                           5. septembra 2022